jkorsvik/nowiki_second_scrape_merged huggingface dataset:
Longview kullkraftverk

Longview kullkraftverk er et kullkraftverk under bygging ved Maidsville i delstaten Vest-Virginia i det østlige USA. Det får en installert produksjonskapasitet på 695 MW. Utbygger er det Massachusetts-registrerte energiselskapet GenPower Co.
Anlegget skal stå ferdig i 2011. Brenselkilden blir kull fra Vest-Virginia.


== Se også ==
Liste over verdens største kullkraftverk


== Eksterne lenker ==
Beskrivelse av delstatens kullindustri med kart, utslippstall og lenker til hvert kraftverk - SourceWatch. Besøkt 6. juli 2010.
Electric Generating Capacity 2008 – EIA, USAs energidepartement. Besøkt 6. juli 2010.
Liste over kriger Marokko har deltatt i

Denne listen er laget for å vise hvilke kriger Marokko har vært delaktig i.


=== Før 1956 ===


=== Etter 1956 ===
Fuglenes forsamling

Fuglenes forsamling (persisk منطق الطیر, Mantiqu 't-Tayr) er et episk dikt skrevet på persisk i 1177 av Farid ud din Attar. Diktet er et sentralt verk i persisk litteratur og innenfor den sufistiske troen. 
Verket skildrer en reise som gjøres av gruppe fugler, ledet av en hærfugl. Fuglene søker å møte fuglekongen, som bor ved fjellet Qaf, og heter Simurgh. Navnet Simurgh er et ordspill på egennavnet til en fugl i persisk mytologi og si murgh, som betyr tretti fugler.  Reisefølget skaller av underveis, og bare 30 fugler fullfører vandringen. Simurgh er et av de mange gudssymbolene i teksten, og reisen er, på samme måte som Pilegrims vandring, en fabel om å komme nærmere Gud/Allah. Både fjellet, et tre og en kilde der utgjør referanser til Koranen. Før reisen tar til kommer 11 av fuglene med sine reservasjoner og innsigelser, «hver av dem representerer en mennesketype og en type begjær som skaper bånd til denne verden» Hver av innsigelsene blir kommentert av hærfuglen.
Reisen fører dem deretter gjennom syv daler, som svarer til syv etapper eller stadier (maqam) på erkjennelsens vei: Lengselens dal, Kjærlighetens dal, Den dype innsiktens dal, Behovløshetens dal, Enhetens dal, Undringens dal og til sist Fattigdommens og utslettelsens dal. Den religiøse fordypelsens vei (tariqa) er et vanlig motiv i islams fromhetsliv, og særlig hos sufistene. Antall stadier man skal gjennom varierer fra tekst til tekst, og en av Attars andre bøker, Prøvelsenes bok, bruker han hel e 40 stadier. Det siste og endelige stadiet er vanligvis oppgivelsen av selvet.
Fuglenes forsamling er utgitt på norsk i 2002, i serien Verdens Hellige Skrifter. Arne Rustes oversettelse er gjort ut fra Peter Averys gjendiktning fra persisk til engelsk, og er ettersett av Finn Thiesen. 


== Illustrasjoner ==
Samling på Metropolitan Museum of Art, New York. Folio fra et illustrert manuskript datert ca.1600. Malerier av Habiballah of Sava (aktiv ca. 1590-1610), i blekk, ugjennomsiktig akvarell, gull og sølv på papir, dimensjoner 25,4 x 11,4 cm.

		
		


== Referanser ==


== Bibliografi ==
Farid ud din Attar. Fuglenes forsamling; oversatt av Arne Ruste ; innledende essay av Kari Vogt. Bokklubben, 2002. (Verdens Hellige Skrifter; 11) ISBN 82-525-4361-8
Monki

Monki er en svensk klesforretningskjede. Sammen med Weekday ble Monki en del av H&M-konsernet i 2008, da H&M kjøpte opp Monkis moderselskapet Fabric Scandinavien. Kjedens mål er å selge moteriktige klær for jenter til en lav pris og samtidig skille seg ut fra konkurrentene med en særegen visuell fremtoning. Den første butikken åpnet i Göteborg i 2006. Monki er etablert med en lang rekke butikker i Sverige, Norge, Danmark, Tyskland og Finland.
Administrerende direktør er Lasse Karlson, som også er medgründer.


== Eksterne lenker ==
Offisielt nettsted
Laramie River kullkraftverk

Anlegget må ikke forveksles med Wheatland kraftverk i Indiana.Laramie River kraftverk  er et kullkraftverk ved Wheatland i delstaten Wyoming i det vestlige USA, beliggende 150 km nord for byen Cheyenne. Det har en installert produksjonskapasitet på 1 710 MW, fordelt på 3 like store blokker / turbiner. Operatør er energiselskapet Basin Electric Power Cooperative.
Anlegget ble bygget ut i årene omkring 1970–1972. Brenselkilden er sub-bitumenøst kull. 
Utslippene av CO2 i 2006 var totalt 15.248.626 tonn.


== Se også ==
Liste over verdens største kullkraftverk


== Eksterne lenker ==
Beskrivelse av delstatens kullindustri med kart, utslippstall og lenker til hvert kraftverk - SourceWatch. Besøkt 6. juli 2010.
Electric Generating Capacity 2008 – EIA, USAs energidepartement. Besøkt 6. juli 2010.
Naughton kullkraftverk

Naughton kullkraftverk er et kullkraftverk ved Kemmerer i sørvestre strøk av delstaten Wyoming i det vestlige USA. Det har en installert produksjonskapasitet på 707 MW, fordelt på 3 blokker / turbiner. Operatør er energiselskapet PacifiCorp, som eies av Berkshire Hathaway.
Anlegget ble bygget ut i årene omkring 1960–1971. Brenselkilden er sub-bitumenøst kull. 
Utslippene av CO2 i 2006 var totalt 5.855.902 tonn.


== Se også ==
Liste over verdens største kullkraftverk


== Referanser ==


== Eksterne lenker ==
Beskrivelse av delstatens kullindustri med kart, utslippstall og lenker til hvert kraftverk - SourceWatch. Besøkt 6. juli 2010.
Electric Generating Capacity 2008 – EIA, USAs energidepartement. Besøkt 6. juli 2010.
Wyodak kullkraftverk

Wyodak kullkraftverk er et kullkraftverk ved Gilette i delstaten Wyoming i det vestlige USA. Det har en installert produksjonskapasitet på 362 MW, fordelt på 1 blokker / turbiner. Operatør er energiselskapet PacifiCorp, som eies av Berkshire Hathaway.
Anlegget ble bygget ut i årene omkring 1960–1971. Brenselkilden er sub-bitumenøst kull. 
Utslippene av CO2 i 2006 var totalt 2.872.883 tonn.


== Se også ==
Liste over verdens største kullkraftverk


== Eksterne lenker ==
Beskrivelse av delstatens kullindustri med kart, utslippstall og lenker til hvert kraftverk - SourceWatch. Besøkt 6. juli 2010.
Electric Generating Capacity 2008 – EIA, USAs energidepartement. Besøkt 6. juli 2010.
Weekday

Weekday er en svensk klesforretningskjede. Sammen med Monki ble Weekday en del av H&M-konsernet i 2008, da H&M kjøpte opp Monkis moderselskapet Fabric Scandinavien. Weekday er etablert med butikker i Sverige, Norge, Danmark, Tyskland og Finland. Weekday henvender seg til både gutter og jenter og har egne varemerker som Weekday MTWTFSS, Weekday Extended, Store Made, Cheap Monday og Sunday Sun. Kjeden fører også en vintagelinje og Weekday Collaboration, et samarbeid med unge designere. Kolleksjonene i Weekday Collaboration selges i et begrenset opplag og i en tidsavgrenset periode. Weekday stiller etiske krav til sine fabrikker.
Weekdays butikker er alle ulike, men preges blant annet av skarpe hjørner og vinkler og en labyrintaktig planløsning.


== Eksterne lenker ==
Offisielt nettsted
Sota Sæter

Sota Sæter (819 moh) er en bemannet turisthytte i den sørlige enden av dalføret Bråtå og innsjøen Liavatnet ved Breheimen i Skjåk kommune i Innlandet. Sota er eiet og drevet av Den Norske Turistforening (DNT), og ligger i nær tilknytning til Tverrådalskyrkja, Fortundalsbreen og Jostedalsbreen. 
Sota Sæter består av ti frittstående bygninger av ulik utforming på ett tun, og har tilsammen 72 soveplasser fordelt på ulike romstørrelser.


== Historie ==
Sota Sæter var tidligere bosted for fjellmannen og jegeren Svein Kvitingen (1856–1939), som i 1894 ble kontaktet av DNT angående en avtale om losji og enkel servering i Sveinstugu. Etter hans død drev Edvard Grimstad stedet og flere hytter ble satt opp. Fra 1954 drev Edvards sønn Torbjørn Grimstad Sota Sæter, og som utøvende kunstsmed utsmykket han Sota med flere smijernsarbeid som fortsatt eksisterer. 
I 1989 ble Sota Sæter kjøpt opp av Berit og Gunnar Bugge som satte igang med omfattende restaurering av området, og i 1994 videresolgte de Sota til DNT Oslo og Omegn, som fortsatt eier stedet med Jorun Svingen som bestyrer. Det er nå nytt personell som styrer sota.


== Eksterne lenker ==
«Sota Sæter» hos Den Norske Turistforening.
UT.no – Informasjon om Sota Sæter
Laurent Koscielny

Laurent Koscielny (født 10. september 1985) er en fransk fotballspiller som fra 31. januar 2022 er klubbløs.


== Arsenal-tiden ==
Han skrev under for Arsenal 7. juli 2010. Koscielny var tilnærmet fast inventar i Arsenals forsvarsrekke i Premier League-sesongen 2011/2012, sammen med Thomas Vermaelen og Per Mertesacker. 12. januar 2017 skrev han under en ny kontrakt med Arsenal. Han var kaptein på Arsenals førstelag da det sommeren 2019 ble kjent at han mistrivdes og ikke ville bli med på lagets forestående USA-turné.


== Landslaget ==
Han fikk sin landslagsdebut 11. november 2011 mot USA. 4. juni 2016 scoret han sitt første landslagsmål mot Skottland.Han ble tatt ut i Frankrikes EM-tropp til EM i Frankrike 2016.


== Referanser ==


== Eksterne lenker ==
(en) Laurent Koscielny – kategori av bilder, video eller lyd på Commons 
(de) Laurent Koscielny – Munzinger Sportsarchiv 
(en) Laurent Koscielny – FIFA 
(en) Laurent Koscielny – UEFA 
(fr) Laurent Koscielny – Ligue de Football Professionnel 
(fr) Laurent Koscielny – LÉquipe 
(en) Laurent Koscielny – Transfermarkt 
(en) Laurent Koscielny – national-football-teams.com 
(en) Laurent Koscielny – WorldFootball.net 
(en) Laurent Koscielny – Soccerbase.com 
(en) Laurent Koscielny – FootballDatabase.eu
Ingjerd Hoëm

Ingjerd Hoëm (født 23. november 1960) er en norsk sosialantropolog og professor ved sosialantrologisk institutt, Universitetet i Oslo.
Hoëm har utført feltarbeid i Tokelau, Samoa, New Zealand og på Salomonøyene, og har tidligere vært forskningsleder ved Institutt for stillehavsarkeologi og kulturhistorie ved Kon-Tiki Museet. Hun ble dr.philos. i 1995 med avhandlingen A sense of place, the politics of identity and representation, som drøftet politiske uavhengighetsprosesser på Tokelau. 
Hun har redigert samlingene Polynesia og Drømmetiden i serien Verdens Hellige Skrifter.


== Eksterne lenker ==
(no) Publikasjoner av Ingjerd Hoëm i forskningsdokumentasjonssystemet CRIStin
(no) Publikasjoner av Ingjerd Hoëm i BIBSYS
Om Ingjerd Hoëm på Universitetet i Oslos nettsider
Mark Teeuwen

Marcus Jacobus Teeuwen (født 1966 i Nederland) er professor i japansk språk og kultur ved Institutt for kulturstudier og orientalske språk, Universitetet i Oslo.
Han har en doktorgrad fra 1996 med avhandlingen Watarai Shinto: An Intellectual History of the Outer Shrine in Ise, underviste ved University of Wales 1994–99 og er siden 1999 professor i Oslo. Han arbeider særlig med shintoismen, og har alene eller sammen med andre blant annet skrevet Shinto in history: Ways of the kami (2000), Buddhas and kami in Japan: Honji suijaku as a combinatory paradigm (2003), The culture of secrecy in Japanese religion (2006) og A new history of Shinto (2009) og redigert Shinto, Japans eldste myter (2005) og Zen (2007) i serien Verdens Hellige Skrifter.


== Referanser ==


== Eksterne lenker ==
(no) Publikasjoner av Mark Teeuwen i forskningsdokumentasjonssystemet CRIStin
(no) Publikasjoner av Mark Teeuwen i BIBSYS
CV på UiOs hjemmesider
Kunståret 1842

Kunståret 1842 er en oversikt over hendelser, fødte og avdøde kunstnerpersonligheter i 1842.


== Hendelser ==
Richard Dadd blir mentalt syk under en rundreise i Midtøsten etter at det ble antatt at han hadde fått heteslag.
Byggingen av Kölnerdomen gjenopptas, etter nesten tre århundrer opphold.
George R. Lewis nedtegner de berømte utskjæringen i Kilpeck kirken, Herefordshire.


== Verk ==
I.C. Dahl maler «Fra Stalheim»
Ford Madox Brown maler «Manfred på Jungfrau»


== Priser ==
De neuhausenske priser, maleri: P.C. Skovgaard for Det gamle Egetræ med Storkereden i Nordskoven ved Jægerspris
Prix de Rome:
maleri: Victor Biennourry
skulptur: Jules Cavelier
Rumfordmedaljen fra Royal Society: William Fox Talbot.


== Fødsler ==
7. juni - Adolf Bayersdorfer, tysk kunsthistoriker og sjakkproblemkonstruktør (død 1901)
8. juni - John Gerrard Keulemans, nederlandsk kunstner og illustratør (død 1912)
13. juli - Paul Meyerheim, tysk kunstmaler og grafiker (død 1915)
16. juli - Norbert Schrödl, tysk kunstmaler av østerriksk herkomst (død 1912)
5. august - Ferdinand Keller, tysk maler (død 1922)
18. oktober - Oscar Törnå, svensk kunstner (død 1894)
29. oktober - Thomas Somerscales, britisk kunstmaler (død 1927)
4. november - Olof Arborelius, svensk kunstner og professor ved Konstakademien (død 1915)
29. november - William Blake Richmond, engelsk kunstmaler og interiørdekoratør (død 1921)
16. desember – Otto Sinding, norsk kunstmaler (død 1909)
17. desember - Nils Forsberg, svensk kunstner (død 1934)
18. desember – William Anderson, skotsk samler av japansk kunst (død 1900)
31. desember - Giovanni Boldini, italiensk kunstner (død 1931)


== Dødsfall ==
28. juli - John Sell Cotman, engelsk kunstner av kunstretningen Norwichskolen spesielt innen akvareller (født 1782)
19. august - Alexandre Du Sommerard, fransk arkeolog og kunstsamler (født 1779)
28. august - Peter Fendi, østerriksk portrett- og sjangermaler, gravør, og litograf (født 1796)
17. november - John Varley - engelsk akvarell-maler og astrolog (født 1778)
dato ukjent
Charles Codman,landskapsmaler fra Portland, Maine (født 1800)
James Stuart, irskaustralsk kunstmaler (født 1802)
		
		
		


== Referanser ==


== Eksterne lenker ==
(en) 1842 in art – kategori av bilder, video eller lyd på Commons
Stanley Cavell

Stanley Cavell (født 1. september 1926 i Atlanta i Georgia, USA, død 19. juni 2018) var en amerikansk filosof. Han var professor for estetikk og General Theory of Value ved Harvard University. 
Han ble født i en jødisk familie og begynte å studere musikk, og han gikk ut med en Bachelor of Arts i musikk ved Berkeley Universitet i 1947. Kort tid etter å ha blitt akseptert på Juilliard universitet, ga han opp musikkstudiet og endret studieretning til filosofi. Han studerte ved UCLA før han fullførte utdannelsen ved Harvard. 
Hans første undervisningsposisjon var ved Berkeley, men han returnerte senere til Harvard, der han ble utnevnt til professor i estetikk og General Theory of Value i 1963. Studieåret 1970-1971 var han professor på fakultet ved Senter for humanistisk ved Wesleyan University. Cavell mottok en MacArthur Fellowship i 1992. I 1997 ble han professor emeritus ved Harvard universitet.
Cavell døde da han var 91 år gammel og var da bosatt i Brookline, Massachusetts sammen med sin andre kone, Cathleen (Cohen) Cavell.


== Referanser ==
Cleanth Brooks

Cleanth Brooks (født 16. oktober 1906, død 10. mai 1994) var en amerikansk litteraturkritiker og professor ved en rekke amerikanske universiteter. 
Han er mest kjent som sentral i den litteraturvitenskapelige retningen som kalles nykritikk og som vokste frem i den vestlige verden fra midten av 1900-tallet, samt som banebrytende i undervisningen om poesi innen høyere utdanning i USA. I sine to mest kjente bøker, «The Well Wrought Urn : Studies in the Structure of Poetry» (som kom ut første gang i 1947) og «Modern Poetry and Tradition» (1939), tar han til orde for at tvetydighet og paradokser bør tillegges stor vekt i tolkningen av poesi. 
Som student ved Vanderbilt University i Nashville (Tennessee) ble Brooks kjent med blant andre Robert Penn Warren og John Crowe Ransom. Sammen med disse to studiekameratene engasjerte han seg i to toneangivende litterære miljøer, nemlig the Southern Agrarians og the Fugitives. Dette skulle bli grunnleggende for hans senere kritikervirksomhet og litterære grunnsyn. 
Etter Vanderbilt fortsatte Brooks studiene ved University of Oxford i England. Han holdt kontakten med de gamle studievennene fra Vanderbilt, som Rhodes Scholar og Robert Penn Warren. 
I 1935 grunnla Brooks og Robert Warren et tidsskrift ved navn The Southern Review. Frem til 1942, samarbeidet de om å redigerte tidsskriftet og de utga arbeid av mange innflytelsesrike forfattere, inkludert Eudora Welty, Kenneth Burke, og Ford Madox Ford. Tidsskriftet var aller mest kjent for sin kritikk av amerikansk litteratur og dens kreative skriving, noe som markerte den som en av de ledende tidsskrifter fra denne tiden.
I tillegg ledet Brooks og Warrens samarbeid til en nyskaping i undervisning av poesi og litteratur. Ved Louisiana State University, tilskyndet av elevenes manglende evne til å tolke dikt, satte de to sammen et eget hefte som modellerte nærlesning gjennom eksempler. Heftet ble en suksess på universitetet og la senere grunnlaget for en rekke bestselgende lærebøker om poesi og hvordan den lettere skulle forstås. 
Mellom 1941 og frem til 1975, holdt Brooks mange forskjellige akademiske stillinger og han mottok en rekke fremstående stipender og æresdoktor. I 1941 arbeidet han som gjesteprofessor ved University of Texas, Austin. Fra 1947 til 1975, var han en engelsk professor ved Yale University, hvor han også hadde en stilling som professor innen retorikk. Han ble utnevnt til professor emeritus i retorikk i 1960, og han holdt denne stillingen frem til han ble pensjonert.
Brooks hadde flere andre stillinger, inkludert arbeidet som kulturattaché for den amerikanske ambassaden i London mellom 1964 og 1966. Videre holdt han ett høyt aktet medlemskap i American Academy of Arts and Sciences ved National Institute of Arts and Letters, og det amerikanske Philosophical Society.


== Referanser ==
Lucien Matte

Lucien Matte (født 1907 i Quebec i Canada, død 1975) var en kanadisk katolsk prest tilhørende jesuittordenen, mest kjent for å ha reorganisert det etiopiske skolesystem.
Matte ble utdannet University of Montreal og Laval der han tok grader i filosofi, naturvitenskaper, teologi og pedagogikk. Han trådte inn i jesuittordenen i 1930 og ble presteviet i 1938. 
I 1945 ble han bedt av keiseren av Etiopia, Haile Selassie, og å reorganisere landets skolesystem.  Pater Matte reorganiserte systemet fra folkeskolenivå av og oppover, grunnla University College of Addis Ababa i 1954 og ble i  1961 rektor for det samme universitetet som da hadde fått navnet Haile Selassie-universitetet.
Pater Matte kom til Sudbury i Canada i 1962 da han ble utnevnt til rektor for University of Sudbury. I anerkjennelse for hva presten hadde gjort for Etiopia donerte Haile Selassie $10,000 til universitetets bygningsfond.


== Eksterne lenker ==
[1]
John Ashbery

John Ashbery (født 28. juli 1927 i Rochester i New York, død 3. september 2017 i Hudson i New York, USA) var en amerikansk poet og forfatter. Han utga mer enn 20 bøker med dikt og vant nesten samtlige av de største amerikanske prisene for poesi, inkludert Pulitzer-prisen i 1976 for poesi. Han oversatte også fra fransk.


== Liv og virke ==


=== Bakgrunn ===
Ashbery vokste opp i den nordlige del av delstaten New York. Gan var sønn av Helen (født Lawrence), biologlærer, og Chester Frederick Ashbery, gårdbruker. Han hadde oppveksten på en bondegård nær Ontariosjøen. Hans bror døde mens de begge var barn. Ashbery hadde skolegang på gutteskolen Deerfield Academy, der han leste diktere som W.H. Auden og Dylan Thomas og selv så smått begynte å dikte.
Han studerte ved Harvard University, der han ble kjent med Kenneth Koch, Frank O’Hara og James Schuyler.


=== Karriere ===
Fra midten av 1950-tallet mottok han et Fulbright Fellowship samtidig som han bodde i Frankrike. Han fungerte som kunstredaktør for den europeiske utgaven av avisa New York Herald Tribune. Samtidig oversatte han amerikanske bøker til fransk og moderne fransk litteratur til engelsk.
I denne perioden bodde han sammen med den franske poeten Pierre Martory. Etter sin hjemkomst til USA fortsatte han sin karrière som kunstkritiker for forskjellige magasiner i New York, samtidig som han jobbet i redaksjonen for ARTNews frem til 1972. Flere år senere begynte han som redaktør i avisa Partisan Review der han arbeidet frem til 1980.
I 1963 ble Ashbery kjent med reklamemannen, poeten og kunstneren Andy Warhol. De møttes for første gang på en planlagt poesilesing ved Literary Theatre i New York.
Tidlig på 1970-tallet begynte Ashbery å undervise ved Brooklyn College. En av hans studenter var poeten John Yau. På 1980-tallet flyttet han til Bard College, hvor han ble professor i språk og litteratur, en posisjon han hadde fram til 2008 da han pensjonerte seg. Siden fortsatte han å vinne flere priser for sin poesi.
Han var medlem av Akademiet av amerikanske poeter. Ashbery bodde delvis i New York og delvis i sin leilighet i Hudson i New York, som han delte med sin partner David Kermani.
Som oversetter overførte han til engelsk i særdeleshet tidlige franske modernister som Arthur Rimbaud, Pierre Reverdy, Raymond Roussel, Max Jacob, André Breton og Paul Éluard.


== Referanser ==


== Eksterne lenker ==
Dikt av John Ashbery hos PoetryFoundation.org
The Ashbery Resource Center
John Ashbery at EPC
Carlos Veiga

Carlos Alberto Wahnon de Carvalho Veiga (født 21. oktober 1949 i Mindelo) er en kappverdisk politiker. Han var statsminister på Kapp Verde fra 4. april 1991 til 29. juli 2000, og stilte som kandidat ved presidentvalget i både 2001 og 2006, for «Bevegelsen for demokrati», MpD. Han ble imidlertid ikke valgt som president. 
Veiga var statsminister under president António Mascarenhas Monteiro, og gikk av i juli 2000 for å stille som kandidat ved presidentvalget i 2001. Han ble etterfulgt av Gualberto do Rosário. Han tapte imidlertid predidentvaget med 17 stemmer for Pedro Pires, som representerte Det afrikanske partiet for Kapp Verdes uavhengighet (PAICV). Han stilte som presidentkandidat igjen i 2006, men tapte nok en gang for Pires. 


== Eksterne lenker ==
Hjemmeside
Biografi – Carlos Veiga Arkivert 25. desember 2005 hos Wayback Machine.
Jac. van Ginneken

Jac. van Ginneken (født 21. april 1877 i Oudenbosch i Noord-Brabant i Nederland, død 22. oktober 1945 i Nijmegen) var en nederlandsk lingvist og katolsk prest tilhørende jesuittordenen. Han virket ved Universitetet i Nijmegen med nederlandsk språk og litteratur, og komparative studier av de indoeuropeiske språk og sanskrit. 


== Hovedverker ==
Principes de linguistique psychologique, essai de synthèse,  1907.
La reconstruction typologique des langues archaïques de l'humanité. Amsterdam, 1939.


== Referanser ==


== Litteratur ==
«Gustave Guillaume C.R. de J. Van Ginneken: La reconstruction typologique des langues archaïques de l'humanité», Amsterdam, 1939, Bulletin de la Société de Linguistique de Paris, 40, 3, 120, 1939, s. 14-24.
Marcin Sobieszczanski: «Contribution du R. P. Jacq. Van Ginneken S. J. à la linguistique moderne», i Histoire Épistémologie Langage. 1990, 12/1, s. 133-151.
Mélanges de linguistique et de philologie offerts à Jacq. van Ginneken, à l'occasion du soixantième anniversaire de sa naissance. Paris : Klincksieck, 1937.
Jan Noordegraaf:  «Dutch linguists between Humboldt and Saussure: the case of Jac. Van Ginneken (1877–1945)», i Historiographia linguistica, 2002, vol. 29, no1-2, s. 145-163


== Eksterne lenker ==
Fiche Principes de linguistique psychologique, essai de synthèse. sur CTLF
Hoogvliet Versus Van Ginneken. Dutch linguistics around the turn of the century par Jan Noordegraaf
Photos de Jac. van Ginneken
Contribution du R. P. Jacq. Van Ginneken S. J. à la linguistique moderne
Spesielle trekkrettigheter

Spesielle trekkrettigheter (SDR; fra engelsk "special drawing rights") er eiendeler som øker et lands valutareserver uten noe behov for en faktisk overføring av midler fra andre land. 
Metoden blir brukt av nasjonene som er medlem ved Det internasjonale pengefondet (IMF), en SDR representerer et krav til utenlandske valutaer som det kan byttes om til. I dag er den amerikanske dollaren verdens viktigste valuta-aktivum, og SDR blir derfor lite brukt. Noen land, spesielt Kina og Russland (samt FN), favoriserer økte substanser og funksjonene til SDR. 
Den nominelle verdien av hvert lands eiendeler blir avledet fra en kurv av verdens valutaer, i dette tilfellet et fast beløp på japanske yen, amerikanske dollar, britiske pund og valutaen euro. Hver enkelt andel av disse fire valutaene bidrar sammen til den nominelle verdien av et SDR som blir revurdert med jevne mellomrom, vanligvis hvert femte år. Fra 2016 inngår også en femte valuta, den kinesiske renminbi.SDR er merket med ISO 4217 og har valutakode XDR. Den ble opprettet av Det Internasjonale pengefondet i 1969 og var opprinnelig ment å være den primære eiendelen holdt i utenlandske valutareserver under Bretton Woods fastkurssystemet men etter sammenbruddet av dette systemet tidlig på 1970-tallet, har den hatt en langt mindre viktig rolle i verdenssamfunnet. 


== Referanser ==